# 4.10 Standardvilkår for tilskudd

## Forbehold om utbetaling

Tilbudet vil kunne bortfalle, helt eller delvis, dersom tilskuddsmottaker – uten skriftlig forhåndssamtykke fra [navn på omstillingsorganisasjon] – endrer planene som ligger til grunn for tilbudet.

Dersom prosjektet krever mindre kapital enn forutsatt, reduseres tilskuddet forholdsmessig. Dersom prosjektet krever mer kapital enn forutsatt, må det økte kapitalbehovet blir finansiert på en måte som kan godkjenne.

Tilbudet bortfaller dersom tilskuddsmottaker søker gjeldsforhandling, går konkurs eller avvikler sin virksomhet før tilskuddet er utbetalt.

## Verdsetting av eget arbeid

Interne timer (eget arbeid) dekkes med inntil 350 kr. for enkeltpersonsforetak og inntil 700 kr. for aksjeselskap. For sistnevnte må alle timer i prosjektet lønns innberettes.

## Tilbakebetaling

Utbetalt tilskudd kan kreves tilbakebetalt helt eller delvis dersom eiendom selges eller virksomheten, utstyr eller immaterielle rettigheter selges eller flyttes ut av landet eller fra et distriktspolitisk virkeområde til et annet virkeområde innen fem år regnet fra utbetalingsdato, med mindre annet er fastsatt av omstillingsprogrammet. Tilskuddsmottaker plikter på forhånd å underrette omstillingsprogrammet] om salg eller flytting.

Dersom tilskuddsmottaker gir uriktige opplysninger eller tilskuddet ikke benyttes i henhold til forutsetningene for tildelingen, kan tilskuddet kreves helt eller delvis tilbakebetalt.

Utbetalt tilskudd kan kreves tilbakebetalt dersom støtten blir funnet å være i strid med EØS‐avtalens regelverk. I den forbindelse gjelder følgende vilkår:

* Omstillingsprogrammet har rett til å kreve fremlagt den informasjonen som er påkrevet.
* Støttemottaker har plikt til å opplyse om annen offentlig støtte.
* Ulovlig utbetalt støtte kan kreves tilbakebetalt.
* Vilkårene for et eventuelt krav om tilbakebetaling av støtten fastsettes i hvert enkelt tilfelle

## Årsregnskap

Fra tilbudet er akseptert og i fem år etter siste utbetaling kan omstillingsprogrammet kreve at (revidert) årsregnskap og årsberetning innsendes.

## Kontroll

Omstillingsprogrammet har adgang til å iverksette kontroll med at tilskuddet nyttes etter forutsetningene.

## Skatt

Tilskuddet er normalt skattepliktig inntekt og må inntektsføres av mottaker.

## Dokumentasjon for utbetaling

Tilskuddet utbetales ikke før prosjektet er fullført, med mindre annet er særskilt og skriftlig avtalt.

For å få utbetalt tilskuddet må tilskuddsmottaker sende inn følgende dokumentasjon:

* Prosjektrapport.
* Dokumentert finansiering.
* Prosjektregnskap bekreftet revisor, regnskapskontor eller finansieringsinstitusjon.
* Dersom tilskuddsmottaker ikke er registrert i Foretaksregisteret, kan regnskapet godkjennes av regnskapsfører godkjent av omstillingsprogrammet. Regnskapet skal settes opp slik at det kan sammenlignes med det kostnadsoverslaget som ligger til grunn for tilbudet.
* Oppfyllelse av eventuelle særvilkår.